Ons het in een van die Ocean View selfsorg-eenhede oorgebly. Die eenheid is toegerus met als wat jy nodig het om vir 'n naweek (of langer) oor te bly. Jy hoef net jou kos en klere saam te bring. Daar is goeie restaurante, eetplekke vir ligte etes en koffiewinkels binne reikafstand vanaf Zuider Zee. Ons sal beslis weer by Zuider Zee oorbly wanneer ons die volgende keer Ballito en omgewing besoek. Baie dankie aan Gavin en Celeste vir julle gasvryheid. Dit word opreg waardeer.